נטע רוט

נטע רוט (נולדה ב־21 ביולי 2001) היא שחקנית ויוצרת ישראלית. זוכת פרס "השחקנית הטובה ביותר בסדרה קומית" בתחרות פרסי הטלוויזיה לילדים ולנוער ה-2, על משחקה בסדרת הטלוויזיה "לבד בבית".

ביוגרפיה 
רוט נולדה וגדלה בתל אביב. אמה מירב רוט היא פסיכולוגית קלינית ואביה דני רוט שהיה שחקן בצעירותו והופיע בין השאר בסרטים: "אוונטי פופולו", "אזרח אמריקאי", "עד סוף הלילה" ובתפקיד ראשי בסרט "רסיסים".

למדה בבית הספר התיכון סטודיו אנקורי. למדה משחק בסטודיו לחשיבה יצירתית בשילוב אמנויות בייסודו של יחזקאל לזרוב ואסנת הבר קוטון. בשנים 2017–2019 למדה במכינת התיאטרון של תיאטרון הקאמרי וב-2021 סיימה לימודי בימוי בקורס בוגרי בתי ספר למשחק של תיאטרון הקאמרי. כשהייתה בת 14 החלה רוט לשחק בתפקידים שונים בקולנוע, בטלוויזיה ובתיאטרון. כשהייתה בת 16 כתבה את המחזה הראשון שלה לנוער: "שני אלה", שעלה בפרינג'. בשנת 2020 נמכר המחזה והועלה בתיאטרון אורנה פורת לילדים ולנוער. על תפקידה בו אף זכתה בפרס הבמה לילדים ונוער בקטגוריית שחקנית ראשית.

רוט התפרסמה בעקבות תפקידי משחק בסדרות "פלמ"ח" ו"לבד בבית". על תפקידה בסדרות קיבלה שתי מועמדויות בתחרות פרסי הטלוויזיה לילדים ולנוער.

משנת 2020 משחקת רוט בהצגה "מי כמוני" שיצרו רועי חן ואילאיל סמל בתיאטרון גשר. ההצגה מתרחשת במחלקה סגורה לרפואת הנפש של בני נוער. רוט מגלמת את אלמה, נערה עם הפרעה דו־קוטבית, וזכתה לשבחי הביקורות על משחקה בהצגה.

בשנת 2021 שיחקה בדרמה התקופתית "תמונת ניצחון" של אבי נשר, עם השחקנים ג'וי ריגר, אליאנה תדהר, משי קלינשטיין ובן זוגה ניר כנען.

רוט שירתה בתיאטרון צה"ל.

בסוף שנת 2022 התחילה לשחק בתיאטרון גשר, בהצגות "רומיאו ויוליה", "אנה קרנינה", "במנהרה" ו-"אלף שמשות זוהרות".

חיים אישיים 
רוט היא אחייניתו של ראש האופוזיציה וראש ממשלת ישראל ה-14 יאיר לפיד (אמה מירב ויאיר אחים), והיא נכדתם של יוסף לפיד ושולמית לפיד.

רוט הייתה בזוגיות עם השחקן ניר כנען.

פילמוגרפיה

תיאטרון 
 2016 - תפקיד מרכזי במחזמר "אופוריה" של תיאטרון חיפה (אוסי)
 2020 – תפקיד ראשי במחזמר "שני אלה" (תיאטרון אורנה פורת) (דריה)
 2020 – תפקיד ראשי בהצגה "מי כמוני" תיאטרון גשר (אלמה)
 2022 – תפקיד ראשי בהצגה "רומיאו ויוליה" תיאטרון גשר (יוליה)
 2023 – משחקת בתיאטרון גשר בהצגות "אנה קרנינה", "מנהרה" ו"אלף שמשות זוהרות"

קולנוע 
 2016 – שחקנית ראשית בסרט קצר (מועמד לפרס אופיר) "חייל לארג'" בבימויה של נעה גוסקוב (שרי)
 2018 – שחקנית ראשית בסרט קצר "טאצ'" בבימויו של ניר ברגר
 2021 – תפקיד מרכזי בסרטו של אבי נשר "תמונת הניצחון".

טלוויזיה 
 2018 – תפקיד מרכזי בסדרת הטלוויזיה "המחלקה לחפצים מיוחדים" (מועמדת לפרס הטלוויזיה)
 2019–2022 – תפקיד ראשי בסדרה "פלמ"ח", עונה ראשונה, שנייה ושלישית
 2021–הווה תפקיד ראשי בסדרה "לבד בבית" של כאן חינוכית.

פרסים ומועמדויות

קישורים חיצוניים 

 
 
 
 מירב רוט מספרת על התמודדות המשפחה עם מות אחותה מיכל, בפודקאסט ״על החיים ועל המוות - עם דפנה לוי״, נובמבר 2021.

הערות שוליים 

שחקניות קולנוע וטלוויזיה ישראליות
שחקני קולנוע וטלוויזיה ישראלים
שחקניות תיאטרון ישראליות
שחקני תיאטרון ישראלים
שחקניות ילדות ישראליות
שחקנים ילדים ישראלים
משפחת לפיד
בוגרי תיכון אנקורי תל אביב
בוגרות תיכון אנקורי תל אביב
בוגרי תיאטרון צה"ל
בוגרות תיאטרון צה"ל
תל אביב-יפו: אישים
זוכי תחרות פרסי הטלוויזיה לילדים ולנוער: שחקנים
ישראליות שנולדו ב-2001
ישראלים שנולדו ב-2001